open-index/open-wikipedia-markdown huggingface dataset:
ভিলহেল্ম ভাইৎলিং

**ভিলহেল্ম ভাইৎলিং** (); (৫ অক্টোবর, ১৮০৮ - ২৪ জানুয়ারি, ১৮৭১) ছিলেন জার্মান কারুশিল্পী এবং উনিশ শতকের বিপ্লবী। তিনি মার্কিন যুক্তরাষ্ট্রে দর্জি শ্রমিক, সমাজ কর্মী এবং আবিষ্কারক হিসেবে কাজ করতেন।

মার্কসবাদী দর্শনের উঠতি ছাত্র কার্ল মার্কস এবং ফ্রিডরিখ এঙ্গেলস দ্বারা প্রশংসিত ও সমালোচিত হয়েছিলেন এই ভাইৎলিং। তারা তাকে জার্মান কল্পলৌকিক সমাজতন্ত্রের সবচেয়ে বিশিষ্ট প্রতিনিধি। এবং ফুরিয়ে দ্বারা প্রভাবিত  প্রতিনিধি হিসেবে উল্লেখ করেছেন। যদিও ফ্রিডরিখ এঙ্গেলস তাকে "জার্মান সাম্যবাদের প্রতিষ্ঠাতা" হিসেবে নির্দেশ করেছেন।

## ন্যায়পরায়ণদের লিগের নেতা
ভাইৎলিং ন্যাপরায়ণদের লিগের (League of the Just) নেতা ও তাত্ত্বিক ছিলেন। প্রাক-মার্কস যুগে সমাজতান্ত্রিক চিন্তা গঠনে তার গুরুত্ব কম ছিলো না। র‍্যাডিকাল মহলে তার নাম ছিলো দর্জিদের রাজা। ক্ষুদে বুর্জোয়া ছোট মালিকের শ্রমিকশ্রেণির স্তরে নেমে আসার যে প্রবণতা সে যুগে লক্ষণীয় ছিলো, ভাইৎলিংকে তার এক উদাহরণ ধরা যেতে পারে। স্বশিক্ষিত হলেও তার মেধা ও রচনা ক্ষমতা উপেক্ষণীয় ছিলো না। মার্কস ভাইৎলিং-এর লেখা সম্পর্কে বলেছেন, "সাহিত্যের ক্ষেত্রে জার্মান শ্রমিকশ্রেণির আবেগপূর্ণ ও বুদ্ধিদীপ্ত প্রথম অবদান।" ভাইৎলিং সুইজারল্যান্ডে বসবাস করার সময় ১৮৪২-৪৩ সালে *জার্মান তরুণদের সাহায্যের ডাক* নামে এক জার্মান ভাষায় শ্রমিক সংক্রান্ত পত্রিকা সম্পাদনা করেছিলেন। পরে এর নাম হয়েছিল *তরুণ প্রজন্ম*।

## রচনাবলী
তার প্রধান রচনা ন্যাপরায়ণদের লিগের মুখপত্র গণ্য হয়েছিল।
* *পৃথিবী যে রকম আর যে রকম হতে পারে*, (১৮৩৮-৩৯) 
* *ঐক্য ও স্বাধীনতার গ্যারান্টি*, (১৮৪২) 
* *একজন পাপীর টেস্টামেন্ট*, (১৮৪৫)  এবং
* *Ein Nothruf an die Männer der Arbeit und der Sorge, Brief an die Landsleute* (১৮৪৭)

## তথ্যসূত্র

## অতিরিক্ত পাঠ
* Mark Leier, *Bakunin: The Creative Passion*. New York: St. Martin's Press, 2006.
* Hans Mühlestein, "Marx and the Utopian Wilhelm Weitling," *Science & Society,* vol. 12,  no. 1 (Winter 1948), pp.&nbsp;113–129.
* Daniel Nagel: *Von republikanischen Deutschen zu deutsch-amerikanischen Republikanern. Ein Beitrag zum Identitätswandel der deutschen Achtundvierziger in den Vereinigten Staaten 1850-1861*, St. Ingbert 2012.
* Boris Nicolaievsky and Otto Maenchen-Helfer. *Karl Marx: Man and Fighter*. Harmondsworth: Pelican Books, 1983.
* Wolf Schäfer. *Die unvertraute Moderne. Historische Umrisse einer anderen Natur und Sozialgeschichte*, Frankfurt, 1985, 

## বহিঃসংযোগ
*Wilhelm Weitling at Marxist Internet Archive
*Die Menschheit online at Marxist Internet Archive
*
*Danish reference
*Wilhelm Weitling at Italian Literature links
*Guide to the Wilhelm Weitling papers held at the New York Public Library
* 
* 

বিষয়শ্রেণী:১৮০৮-এ জন্ম
বিষয়শ্রেণী:১৮৭১-এ মৃত্যু
বিষয়শ্রেণী:খ্রিস্টান সাম্যবাদী
বিষয়শ্রেণী:জার্মান খ্রিস্টান
বিষয়শ্রেণী:জার্মান সাম্যবাদী
বিষয়শ্রেণী:জার্মান সমাজতন্ত্রী
বিষয়শ্রেণী:মার্কিন সাম্যবাদী
বিষয়শ্রেণী:মার্কিন সমাজতন্ত্রী
বিষয়শ্রেণী:মার্কিন খ্রিস্টান
বিষয়শ্রেণী:দর্জি
বিষয়শ্রেণী:সুইজারল্যান্ডের কারাবন্দী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:ফ্রান্সে জার্মান প্রবাসী
বিষয়শ্রেণী:মাগডেবুর্গের রাজনীতিবিদ
মহম্মদ জোরাওয়ার শের খান

**মহম্মদ জোরাওয়ার শের খান** (১৮২২ - ৯ই অক্টোবর, ১৮৭৪) রাধনপুর রাজ্যে বাবি রাজবংশের ষষ্ঠ নবাব ছিলেন।

## সংক্ষিপ্ত জীবনী
মহম্মদ জোরাওয়ার শের খান রাধনপুরের পঞ্চম নবাব প্রথম মহম্মদ শের খানের একমাত্র পুত্র ছিলেন। ১৮২৫ খ্রিষ্টাব্দে পিতার মৃত্যু হলে তিনি নাবালক অবস্থায় সিংহাসনলাভ করেন। ১৮৩৮ খ্রিষ্টাব্দ পর্যন্ত তিনি বিমাতার তত্ত্বাবধানে শাসন করেন। তিনি রাজ্যে শিক্ষার প্রসার ঘটান ও সেচ খাল নির্মাণ করেন। এছাড়া তিনি আম্বাওয়াড়ি, জোরাওয়া এবং মেহমদাবাদ উদ্যান নির্মাণ করিয়ে রাজধানীর সৌন্দর্য্য বৃদ্ধি ঘটান। মহম্মদ বিসমিল্লাহ খান, ফতে জঙ্গ খান, মুর্তজা খান ও নাদির আলি খান তার চার পুত্র ছিলেন।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮৭৪-এ মৃত্যু
বিষয়শ্রেণী:১৮২২-এ জন্ম
দ্বিতীয় মহম্মদ শের খান

**দ্বিতীয় মহম্মদ শের খান** (৮ই জুন, ১৮৮৬ - ২৫শে ফেব্রুয়ারি, ১৯১০) রাধনপুর রাজ্যে বাবি রাজবংশের অষ্টম নবাব ছিলেন।

## সংক্ষিপ্ত জীবনী
দ্বিতীয় মহম্মদ শের খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। ১৮৯৫ খ্রিষ্টাব্দের ২০শে ডিসেম্বর পিতার মৃত্যু হলে তিনি নাবালক অবস্থায় সিংহাসনলাভ করেন। ব্রিটিশসরকারের পক্ষ থেকে বেশ কয়েকজন আধিকারিকে এই সময় রাজপ্রতিনিধি হিসেবে রাজ্যশাসন করে। ১৮৯৫ খ্রিষ্টাব্দের ডিসেম্বর থেকে ১৮৯৬ খ্রিষ্টাব্দের এপ্রিল মাস পর্যন্ত ডব্লিউ. বীল, ১৮৯৬ খ্রিষ্টাব্দের এপ্রিল থেকে ১৯০০ খ্রিষ্টাব্দের জুলাই মাস পর্যন্ত ম্যালকম থমাস লাইড, ১৯০০ খ্রিষ্টাব্দের জুলাই মাস থেকে ১৯০১ খ্রিষ্টাব্দের ডিসেম্বর মাস পর্যন্ত জর্জ ব্রুডরিক ও'ডোনেল, ১৯০১ খ্রিষ্টাব্দের ডিসেম্বর মাস থেকে ১৯০৩ খ্রিষ্টাব্দের আগস্ট মাস পর্যন্ত ফ্রেডরিক উইলিয়াম ওডহাইস এবং ১৯০৩ খ্রিষ্টাব্দের আগস্ট মাস থেকে ১৯০৭ খ্রিষ্টাব্দের এপ্রিল পর্যন্ত নর্মান সিনক্লেয়ার কগহিল ব্রিটিশ রাজপ্রতিনিধি রূপে রাজ্যশাসন করেন। ১৯০৩ খ্রিষ্টাব্দে দ্বিতীয় মহম্মদ শের খানকে দিল্লি দরবার স্বর্ণ পদক প্রদান করা হয়। ১৯০৭ খ্রিষ্টাব্দের ১৩ই এপ্রিল তিনি পূর্ণ শাসনক্ষমতা লাভ করেন। তিনি রাজ্যে বিনামূল্যে শিক্ষার প্রচলন করেন এবং গোহত্যা নিষিদ্ধ করেন। কলম্বো থেকে অস্ট্রেলিয়া যাওয়ার সমদ্রযাত্রার সময় ১৯১০ খ্রিষ্টাব্দের ২৫শে ফেব্রুয়ারি তার মৃত্যু ঘটে।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮৮৬-এ জন্ম
বিষয়শ্রেণী:১৯১০-এ মৃত্যু
মহম্মদ বিসমিল্লাহ খান

**মহম্মদ বিসমিল্লাহ খান** (২৬শে এপ্রিল, ১৮৪৩ - ২০শে ডিসেম্বর, ১৮৯৫) রাধনপুর রাজ্যে বাবি রাজবংশের সপ্তম নবাব ছিলেন।

## সংক্ষিপ্ত জীবনী
মহম্মদ বিসমিল্লাহ খান রাধনপুরের ষষ্ঠ নবাব মহম্মদ জোরাওয়ার শের খানের জ্যেষ্ঠ পুত্র ছিলেন। ১৮৭৪ খ্রিষ্টাব্দের ৯ই অক্টোবর পিতার মৃত্যু হলে তিনি সিংহাসনলাভ করেন। তিনি রাজ্যের প্রশাসনিক কাজকর্মের উন্নতি সাধন করেন ও বিচারব্যবস্থার আধুনিকীকরণের ব্যবস্থা করেন। এছাড়া তিনি একটি হাসপাতাল, একটি ইংরেজি মাধ্যম ও বেশ কিছু গুজরাটী মাধ্যম বিদ্যালয়, একটি গ্রন্থাগার, কয়েকটি সেচ খাল ও রাজ্যের প্রথম সরকারি ছাপাখানা নির্মাণ করান। দ্বিতীয় মহম্মদ শের খান ও মহম্মদ জালালউদ্দীন খান তার দুই পুত্র ছিলেন।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮৪৩-এ জন্ম
বিষয়শ্রেণী:১৮৯৫-এ মৃত্যু
মহম্মদ জালালউদ্দীন খান

**মহম্মদ জালালউদ্দীন খান** (২রা এপ্রিল, ১৮৮৯ - ৪ঠা ডিসেম্বর, ১৯৩৬) রাধনপুর রাজ্যে বাবি রাজবংশের নবম নবাব ছিলেন।

## সংক্ষিপ্ত জীবনী
মহম্মদ জালালউদ্দীন খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। তিনি রাজকোট শহরের রাজকুমার কলেজ থেকে শিক্ষালাভ করেন। ১৯১০ খ্রিষ্টাব্দের ২৫শে ফেব্রুয়ারি জ্যেষ্ঠ ভ্রাতা ও রাজ্যের অষ্টম নবাব দ্বিতীয় মহম্মদ শের খান মৃত্যুবরণ করলে তিনি সিংহাসনলাভ করেন। তিনি রাজ্যে শিক্ষাবিস্তার করা ছাড়াও অভ্যন্তরীণ করপ্রদান ব্যবস্থাকে বাতিল করে রাজ্যের অর্থনীতিকে চাঙ্গা করেন। একজন অসাধারণ অশ্বারোহী ও পোলো খেলোয়াড় হওয়ায় নবাব ১৯১১ খ্রিষ্টাব্দে গুজরাত কাপ জয় করেন। ১৯১১ খ্রিষ্টাব্দে তাকে দিল্লি দরবার স্বর্ণ পদক প্রদান করা হয়। তিনি ১৯১১ খ্রিষ্টাব্দের ২০শে জুন হুসেইন বখতে সাহিবা এবং ১৯১৫ খ্রিষ্টাব্দের ১১ই মার্চ শাহ বেগম সাহিবা নামক দুই অভিজাত মহিলাকে বিবাহ করেন। তার একমাত্র কন্যা ছিলেন মনভের বখতে সাহিবা।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮৮৯-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:ভারতের নবাব
ক্যাশ (কম্পিউটিং)

কম্পিউটিংয়ের জগতে একটি **ক্যাশ** ( ) হল একটি উপাদান যা স্বচ্ছভাবে ডাটা জমা করে যাতে করে ভবিষ্যতে সেই ডাটা চাওয়া মাত্র দ্রুততার সাথে প্রেরণ করা যায়। যে ডাটা ক্যাশে জমা থাকে তা হতে পারে আগেই গণনাকৃত ফলাফলের মান বা আসল মানের কপি যা অন্য কোথাও সংরক্ষণ করা আছে। যদি চাহিদার ডাটা ক্যাশে থাকে (**ক্যাশ হিট**), তবে চাহিদাটি সাধারণভাবে ক্যাশ থেকে পড়ে সরবরাহ করা হয়, যা তুলনামূলক দ্রুতগতির হয়। অন্যথায় (**ক্যাশ মিস**), ডাটাকে পুনরায় গণনা করে বা অন্য কোথাও থেকে (আসল গণনাকৃত সংরক্ষণ স্থান) নিয়ে আসা হয়, যা  তুলনামূলকভাবে কম গতির হয়ে থাকে।  সুতরাং, ক্যাশ থেকে যত বেশি চাহিদামাত্র ডাটা পাওয়া যাবে ততই পুরো সিস্টেমের কার্যক্ষমতা দ্রুত হবে।

কম খরচ এবং সুদক্ষ ডাটা ব্যবহারের কথা মাথায় রেখে ক্যাশ সাধারণত ছোট পরিমানের হয়। তবুও, ক্যাশের কার্যকারিতা কম্পিউটিংয়ের নানা দিকে বিস্তৃত কারণ কম্পিউটার এ্যাপলিক্লেশনগুলোর বৈশিষ্ট্যসূচক স্থানের সূত্র থাকে। যদি ডাটা আবার চাওয়া হয় যা আগেও চাওয়া হয়েছিল সূত্রগূলো অস্থায়ী অবস্থানের প্রকাশ করে। সূত্রগুলো ব্যপনস্থল অবস্থান প্রকাশ করে যদি অনুরোধের ডাটা ডাটার কাছেই অবস্থান করে এবং তা ইতোমধ্যেই চাওয়া হয়েছে।

### সিপিইউ ক্যাশ

মূল মেমোরির তুলনায় সিপিইউর নিকটবর্তী ছোট একটি মেমোরি অনেক দ্রুততার সহিত কাজ করতে পারে। ১৯৮০ দশকের পরবর্তী বেশিরভাগ সিপিইউতে একটি অথবা তারও বেশি ক্যাশ ব্যবহার করা হয়েছে এবং বর্তমানের উচ্চ ক্ষমতার ডেস্কটপ, সার্ভারের মাইক্রোপ্রসেসরে অনেকগুলো হয়ত অর্ধ ডজনের কাছাকাছি ক্যাশ ব্যবহার করা হয়। প্রত্যেকটি ভিন্ন ভিন্ন উদ্দেশ্যে। বিশেষ উদ্দেশ্যের ক্যাশের উদাহরণ হল ডি-ক্যাশ (ডাটা ক্যাশ) এবং আই-ক্যাশ (নির্দেশনা ক্যাশ)

## আরো দেখুন

* ক্যাশ এ্যালগরিদম
* ক্যাশ সঙ্গতি
* ক্যাশ কালারিং
* ক্যাশ ক্রমাধিকারতন্ত্র
* ক্যাশ-oblivious algorithm
* ক্যাশ stampede
* ক্যাশ language model
* ডাটাবেজ ক্যাশ
* Dirty bit
* ডিস্ক বাফার (Hardware-based cache)
* ক্যাশ manifest in HTML5
* পাঁচ-মিনিট নিয়ম
* Pipeline burst cache
* অস্থায়ী ফাইল

## তথ্যসূত্র

## অধিকতর পড়ুন
* "What Every Programmer Should Know About Memory" by Ulrich Drepper
* "Caching in the Distributed Environment"


বিষয়শ্রেণী:কম্পিউটার স্থাপত্য
নাত

**নাত** () একপ্রকারের কবিতা যা রাসূল মুহাম্মদ  এর প্রশংসা করে লেখা হয়। দক্ষিণ এশিয়ায় এই প্রচলন জনপ্রিয়। বাংলা, উর্দু, ফারসি ইত্যাদি ভাষায় নাত লেখা হয়।

## ইতিহাস
ঠিক কবে নাতের সূচনা হয়েছিল তা সঠিকভাবে বলা যায় না। সাহাবি হাসসান ইবনে সাবিত ছিলেন মুহাম্মদ  এর সময়কার কবি ছিলেন। ইসলাম গ্রহণের পূর্বেও তিনি কবিতা লিখতেন তবে ইসলাম গ্রহণের পর তার কবিতার ধারায় পরিবর্তন আসে এবং তিনি মুহাম্মদ  এর সম্মানে কবিতা লিখতে থাকেন। মুহাম্মদ  এর বিরুদ্ধে প্রতিপক্ষ কর্তৃক লিখিত কবিতার বিপক্ষে হাসসান কবিতা লিখতেন। তাকে *সানা খাওয়ান* (নাত আবৃত্তিকারক) বলা হত। তাকে এ ব্যাপারে রাসূল নিজে উৎসাহ দিতেন। পরবর্তীতে অন্যান্য কবিরা তার ধারা অনুসরণ করেন।

তালা' আল বাদরু আলাইনা নাতটি সর্বপ্রাচীন নাত বলে ধরা হয়। মুহাম্মদ  হিজরত করে মদিনায় যাওয়ার পর এই নাতটি গাওয়া হয়েছিল।

## ভাষা
নাতকে সাধারণত *নাত শরিফ* বলা হয়। বাংলা, উর্দু, ইংরেজি, তুর্কি, ফারসি, আরবি, পাঞ্জাবি, সিন্ধি ভাষায় এর ব্যবহার রয়েছে।

## আরও দেখুন
*হামদ

## তথ্যসূত্র

বিষয়শ্রেণী:ইসলামি কবিতা
বিষয়শ্রেণী:বাংলা কাব্য
বিষয়শ্রেণী:উর্দু কবিতা
বিষয়শ্রেণী:ইসলামি সঙ্গীত
বিষয়শ্রেণী:নাত খাওয়ান
বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:ইসলামি সংস্কৃতি
বিষয়শ্রেণী:সুফিবাদ
বিষয়শ্রেণী:পাকিস্তানি সঙ্গীত
বিষয়শ্রেণী:বাংলা সঙ্গীত
বিষয়শ্রেণী:বাংলাদেশী সঙ্গীত
বিষয়শ্রেণী:ইসলামি সঙ্গীত পরিবেশনকারী
বিষয়শ্রেণী:ইসলামি পরিভাষা
কাটা, অনুলিপি ও প্রতিলেপন

ফ্রেম|কাটা, অনুলিপি ও প্রতিলেপন
কম্পিউটার-মানব পারস্পরিক ক্রিয়ায় কাটা ও প্রতিলেপন আর অনুলিপি ও প্রতিলেপন একটি অন্যটির সাথে সম্পর্কিত নির্দেশ যা একটি ব্যবহারকারী ইন্টারফেসের কৌশল লেখা, ডাটা, ফাইল বা বস্তু একজায়গা থেকে অন্য জায়গায় নেয়ার জন্য। সবসময়, ব্যবহারকারীকে লেখা কাটা ও প্রতিলেপন করতে হয়। কাট নির্দেশের মাধ্যমে নির্বাচিত ডাটা আসল জায়গা থেকে মুছে ফেলা হয়, যেখানে কপি নির্দেশের মাধ্যমে শুধুমাত্র অনুরূপ প্রতিলিপি তৈরী করা হয়। দুটো নির্দেশেই নির্বাচিত ডাটাকে ক্লিপবোর্ডে রাখা হয়। ক্লিপবোর্ডে রাখা এই ডাটা পরবর্তীতে পেষ্ট বা প্রতিলেপনের মাধ্যমে প্রয়োজনীয় স্থানে বসানো হয়।

নির্দেশের নামগুলো হল একটি ইন্টারফেসের রূপক যা পাতার নকশা মেনুস্ক্রীপ্টের সম্পাদনার ব্যবহারের বাস্তব নিয়মের উপর ভিত্তি করে তৈরি করা।

এই মিথস্ক্রিয়া কৌশলের চিত্রভিত্তিক ব্যবহারকারী ইন্টারফেসের কৌশলের সাথে নিবিড় সমন্ধ রয়েছে, যা নির্দেশক যন্ত্র ব্যবহার করে যেমন মাউস।

তথ্যের অনুরূপ করার সহজ সক্ষমতার ফলে ব্যবহার এবং প্রাসঙ্গিকতাতেও পরিবর্তন এসেছে। এতে গোপনীয়তার বিষয়টিও ভাবিয়ে তোলার মত কারণ স্পর্ষকাতর তথ্য উন্মুক্ত হবার ঝুঁকি থাকে। বিভিন্ন সংজ্ঞা যেমন ক্লোনিং, কপি ফরওয়ার্ড, ক্যারি ফরওয়ার্ড বা রি-ইউজ এই ধরনের তথ্য প্রচার বা বিতরনকে বুঝিয়ে থাকে বিভিন্ন ডকুমেন্টের মাধ্যমে। এবং এর ফলে প্রশাসনিক কর্তৃপক্ষ দ্বারা তা নিয়ন্ত্রণেরও যোগ্য।

## সাধারণ কিবোর্ড শর্টকাট

## আরও দেখুন
* নিয়ন্ত্রণ বোতাম
* ক্লিপবোর্ড (সফটওয়ার)
* কপি এবং পেষ্ট প্রোগ্রামিং
* কাট এবং পেষ্ট কাজ
* ড্রাগ এবং ড্রপ
* পেষ্টবিন
* ফটোমন্টেজ
* প্রকাশনা ইন্টারচেঞ্চ ভাষা
* নিরবচ্ছিন্ন সম্পাদনা
* এক্স উইন্ডোজ নির্বাচন

## তথ্যসূত্র

## বহিঃসংযোগ
* 2. Peer-to-Peer Communication by Means of Selections in the ICCCM

বিষয়শ্রেণী:ব্যবহারকারী ইন্টারফেসের পদ্ধতি
বিষয়শ্রেণী:উপাত্ত ব্যবস্থাপনা
হামদ্

**হামদ** হল আল্লাহ তাআলার প্রশংসা করে  যে কোন ভাষায় গাওয়া সঙ্গীত, গজল বা গান। প্রচলিত রীতিতে এটি অধিকাংশ ক্ষেত্রেই বাদ্যবিহীন হয়ে থাকে। পাশাপাশি অনেক ক্ষেত্রে সীমিত মাত্রার বাদ্যেরও ব্যবহার হয়ে থাকে।

হামদ শব্দটি আরবী শব্দ( حمد)

এর অর্থ হল প্রশংসা ও কৃতজ্ঞতা 

যা কেবল জবান দ্বারা করা হয় ॥

আরবী ভাষার নিয়ম অনুযায়ী কেবল মাত্র জীবিত স্বত্বার ক্ষেত্রেই এটা  ব্যবহার ব্যাকরন সিদ্ব ॥

## আরও দেখুন
* দুরূদ
* ঈদে মিলাদুন্নবী
* নাত

### ইসলামের পাঁচ স্তম্ভ
* শাহাদাহ্‌
* নামায
* রমযান
* যাকাত
* হজ্জ

## তথ্যসূত্র

বিষয়শ্রেণী:ইসলামি সংস্কৃতি
বিষয়শ্রেণী:ইসলামি কবিতা
বিষয়শ্রেণী:ইসলামি সঙ্গীত
বিষয়শ্রেণী:বাংলা কাব্য
বিষয়শ্রেণী:উর্দু কবিতা
বিষয়শ্রেণী:ইসলামি পরিভাষা
বিষয়শ্রেণী:পাকিস্তানি সঙ্গীত
বিষয়শ্রেণী:সঙ্গীতের পাকিস্তানি ধরন
উস্তাদ

**উস্তাদ** (; /ওস্তাদ্‌/, *মালিক* বা *শিক্ষক*) এশিয়ার মুসলিমদের মধ্যে ব্যবহৃত একটি সম্মানসূচক উপাধি। ফারসি ভাষা থেকে এটি বাংলা ও উর্দু-হিন্দিসহ ভারতীয় উপমহাদেশের অন্যান্য ভাষা, মধ্য ও পশ্চিম এশিয়ার প্রায় সব তুর্কি ভাষা এবং বিভিন্ন ইরানি ভাষায় (যেমন কুর্দি ভাষা) তা প্রবেশ করেছে।

এই উপাধি সাধারণত বহুল পরিচিত শিক্ষক ও শিল্পীদের ক্ষেত্রে ব্যবহৃত হয়। সম্মানসূচক ব্যবহার ছাড়াও এটি সাধারণ অর্থে শিক্ষক বা কোনো বিষয়ে দক্ষ ব্যক্তির ক্ষেত্রেও ব্যবহার হয়। দক্ষিণ এশিয়ায় কিছু মার্শাল আর্টের নির্দেশককেও এই নামে সম্বোধন করা হয়।

## তথ্যসূত্র
### উদ্ধৃতি

### গ্রন্থপঞ্জি
* 
* 
* Platts dictionary

বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:ভারতীয় সঙ্গীত
বিষয়শ্রেণী:পাকিস্তানি সঙ্গীত
বিষয়শ্রেণী:উর্দু শব্দ ও বাক্যাংশ
বিষয়শ্রেণী:হিন্দুস্তানি সঙ্গীত
বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:বাংলাদেশে পদবি
বিষয়শ্রেণী:পাকিস্তানে পদবি
বিষয়শ্রেণী:বাংলা শব্দ ও বাক্যাংশ
সোনো আর্সেনিক ফিল্টার

পানি থেকে মাত্রাতিরিক্ত আর্সেনিক দূর করার কাজে **সোনো আর্সেনিক ফিল্টার** ব্যবহার করা হয়। সোনো ফিল্টার অত্যন্ত সাফল্যের সাথে পানিতে থাকা আর্সেনিকের মাত্রা কমিয়ে মানবদেহের জন্য গ্রহণযোগ্য মাত্রায় নামিয়ে আনতে পারে। ২০০৬ সালে অধ্যাপক আবুল হুসসাম সোনো ফিল্টার আবিষ্কার করেন। অধ্যাপক হুসসাম একজন বাংলাদেশী ও তিনি যুক্তরাষ্ট্রের ভার্জিনিয়াস্থ জর্জ মেসন বিশ্ববিদ্যালয়ে রসায়ন বিদ্যার শিক্ষক হিসেবে কর্মরত রয়েছেন।

অধ্যাপক হুসসাম তাঁর নিজ মাতৃভূমি বাংলাদেশের বিশেষ করে বাংলাদেশের উত্তারঞ্চলে আর্সেনিক আক্রান্ত রোগীদের আর্থ-সামাজিক অবস্থা বিবেচনা করে এই ফিল্টারটি তৈরি করেন। এ লক্ষ্যে তিনি এমন একটি সস্তা ও সহজলভ্য সমাধান খুঁজে বের করেন যা প্রচলিত আর্সেনিক মুক্ত করার ব্যয়বহুল ও দুষ্প্রাপ্য পদ্ধতির ধারণাকে আমূল পাল্টে দেয়। সোনো ফিল্টার মূলত ভূগর্ভস্থ মাত্রাতিরিক্ত আর্সেনিকযুক্ত পানিকে আর্সেনিক মুক্ত করার কাজে ব্যবহার করা হলেও এই ফিলটার পানি থেকে মাত্রাতিরিক্ত লৌহ, ম্যাঙ্গানিজ ও বিভিন্ন ধরনের ট্রানজিশন মেটাল আয়নও দূর করে। আপনি যদি রেফ্রিজারেটর ওয়াটার ফিল্টার সম্পর্কে জানতে চান তাহলে পড়তে পারেন (প্রবেশ করুন )। 

## আবিষ্কার
অধ্যাপক আবুল হুসসাম পানিকে আর্সেনিক মুক্ত করার কাজে বেশ কয়েক বছর গবেষণার পর ও প্রায় ১০০ এরও বেশি প্রোটোটাইপ তৈরি করার পর সোনো ফিল্টার তৈরি করতে সক্ষম হন।

## গঠন প্রণালী
সোনো ফিল্টারের প্রধান অংশ হল পানি থেকে আর্সেনিক পৃথকীকরণে সক্ষম একটি আয়রন ছাঁকনি। এই ছাঁকনিটি অনেকটা চুম্বকের মত কাজ করে পানির আর্সেনিকের সাথে ছাঁকনিতে থাকা লোহার সাথে রাসায়নিক বন্ড গঠন করে। এই ছাঁকনিটির ভর প্রায় ২০ পাউন্ড। এছাড়াও সোনো ফিল্টারে কাঠকয়লা, বালি ও ইটের খোয়া ব্যবহার করা হয়।

## স্বীকৃতি ও পুরস্কার
অধ্যাপক হুসসাম তাঁর অবদানের স্বীকৃতি স্বরূপ বেশ কয়েকটি জাতীয় ও আন্তর্জাতিক পুরস্কার লাভ করেন। ন্যাশনাল একাডেমি অফ ইঞ্জিনিয়ারিং থেকে ২০০৭ সালে গ্রেইঙ্গার চ্যালেঞ্জ পুরস্কার পান। এই পুরস্কারের আর্থিক মুল্যমান প্রায় ১ মিলিয়ন মার্কিন ডলার। হুসসাম তাঁর পুরস্কারের প্রায় ৭০ শতাংশ দরিদ্র ও অভাবী জনগোষ্ঠীর মাঝে সোনো বিতরণের কাজে ব্যয় করার পরিকল্পনা করেন। সোনো ফিল্টার আবিষ্কারের জন্য ন্যাশনাল একাডেমি অফ ইঞ্জিনিয়ারিং পুরস্কার ছাড়াও আবুল হুসসাম আরও যেসব পুরস্কার লাভ করেন সেগুলো হল

* ২০০৭ সালে বাংলাদেশ আমেরিকান সোসাইটি ফর হিউম্যানিটি এ্যাওয়ার্ড।
* টাইম ম্যাগাজিনের, গ্লোবাল হিরোস অফ দি এনভায়রনমেন্ট ২০০৭ পুরস্কার।

## তথ্যসূত্র

বিষয়শ্রেণী:পানি দূষণ
বিষয়শ্রেণী:আর্সেনিক
বিষয়শ্রেণী:বাংলাদেশী উদ্ভাবন
খতিব

**খতিব** (Arabic خطيب *khaṭīb*) খুতবা প্রদানকারীকে বলা হয়ে থাকে।  জুমা ও দুই ঈদের নামাজের সময় খুতবা পড়া হয়।

সাধারণত ইমাম খতিবের দায়িত্ব পালন করেন। তবে এই দুটি পদ দুজন ভিন্ন ব্যক্তি পালন করতে পারে। খতিবের খুতবা সহিহ হওয়ার জন্য আলাদা কোনো যোগ্যতা প্রয়োজন হয় না। তবে খতিবকে প্রাপ্তবয়স্ক পুরুষ হতে হবে ও অজু অবস্থায় থাকতে হবে। কিন্তু যেহেতু খুতবায় ইসলামিক ও সমকালীন বিভিন্ন বিষয় নিয়ে আলোচনা করা হয়, সুতরাং খতিবের জ্ঞানী-গুণী হওয়াই বাঞ্ছনীয়। একজন খতিব হবেন সেই এলাকার মানুষের ধর্মীয় বিষয়ের দিকনির্দেশনা দানকারী এবং দৈনন্দিন জীবনে উদ্ভূত বিভিন্ন সমস্যার ধর্মভিত্তিক সমাধা প্রদানকারী। এ বিবেচনায় মসজিদগুলোতে সাধারণত ইসলামি শরিয়াহ বিষয়ে পারদর্শী আলেমদেরই খতিব হিসেবে নিয়োগ দেয়া হয়ে থাকে।

## আরও দেখুন
*খুতবা

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:ইসলামি সম্মানসূচক উপাধি
ইজতিহাদ

**ইজতিহাদ** ( **) একটি ইসলামি পরিভাষা। ইসলামের বিভিন্ন বিষয়ে ওলামাদের গবেষণাকে ইজতিহাদ বলা হয়। ইসলামি আইনে সিদ্ধান্ত গ্রহণ প্রক্রিয়ায় ইজতিহাদের প্রয়োগ গুরুত্বপূর্ণ ভূমিকা পালন করেন। ইজতিহাদে সক্ষম ব্যক্তিকে মুজতাহিদ বলা হয়। মুজতাহিদ ব্যতীত অন্য ব্যক্তিদের তাকলিদ গ্রহণযোগ্য নয়। কুরআন, হাদিস ও অন্যান্য গবেষণালব্ধ জ্ঞান ব্যবহার করে মুজতাহিদ তার মতামত দিয়ে থাকেন। কুরআন ও হাদিসে সরাসরি উল্লেখ নেই এমন বহু আইন ইজতিহাদের মাধ্যমে নির্ধারিত হয়েছে।

## ইজতিহাদের শর্ত
শাইখ মুহাম্মদ বিন উছাইমীন (রহ.) বলেন:

ইজতিহাদের কিছু শর্ত আছে। যেমন:
# ইজতিহাদ করার জন্য যে দলিলগুলো জানা প্রয়োজন সেগুলো জানা থাকা। যেমন- আহকাম(হুকুম) সংক্রান্ত আয়াতগুলো ও হাদিসগুলো।
# হাদিস সহিহ ও দুর্বল হওয়া সংক্রান্ত জ্ঞান জানা থাকা। যেমন- হাদিসের সনদ ও রাবীদের পরিচয় ইত্যাদি।
# নাসেখ (রহিতকারী), মানসুখ (রহিত) ও ইজমা (ঐকমত্য) সংঘটিত হওয়া বিষয়গুলো জানা থাকা। যাতে করে, কোনো কিছুকে মানসুখ বলে হুকুম না দেয় কিংবা ইজমা বিরোধী কোনো হুকুম না দেয়।
# যে দলিলগুলোর কারণে হুকুম পাল্টে যেতে পারে যেমন- তাখসিস (সীমাবদ্ধকরণ), তাকয়িদ (শর্তযুক্ত করণ) ইত্যাদি দলিলগুলো জানা থাকা। যাতে করে এগুলোর সাথে সাংঘর্ষিক কোনো হুকুম না দেয়।
# শব্দের অর্থ নির্ণয়ের সাথে সংশ্লিষ্ট আরবী ভাষা ও উসুলুল ফিকহ এর যে জ্ঞানগুলো রয়েছে সেগুলো জানা থাকা। যেমন- আম (সাধারণ), খাস (বিশেষ), মুতলাক্ব (শর্তহীন), মুকায়্যাদ (শর্তযুক্ত), মুজমাল (অ-ব্যাখ্যাত), মুবায়্যান (ব্যাখ্যাত) ইত্যাদি। যাতে করে শব্দের অর্থগত নির্দেশনার দাবী মোতাবেক হুকুম দিতে পারেন।
# এমন যোগ্যতা থাকা যে যোগ্যতা দিয়ে তিনি দলিল থেকে হুকুম নির্ণয় করতে পারেন।” 
## ইজতিহাদ ও তাকলিদ
শাহ ওয়ালিউল্লাহ দেহলভী স্বীয় গ্রন্থ ‘হুজ্জাতুল্লাহিল বালিগাহ’তে এবং কাজী সানাউল্লাহ পানিপতি তাঁর তাফসীরে মাযহারীতে বলেন, যে সকল ব্যক্তির ইজতিহাদ করার ক্ষমতা রয়েছে, তাদের জন্য কোন ব্যক্তি বা মাজহাবের তাকলিদ করা জায়েজ হবে না।
শাহ ওয়ালীউল্লাহ বলেন,

সানাউল্লাহ পানিপথী কুরআনে বর্ণিত ‘‘আমরা যেন পরস্পরকে রব হিসেবে গ্রহণ না করি।’’[আল ইমরানঃ ৬৪] এ আয়াতের ব্যাখ্যা প্রসঙ্গে বলেছেন :

## আরও দেখুন

* তাকলিদ
* ইখতিলাফ
* আনুগত্যের আয়াত
* উলিল আমর

## তথ্যসূত্র

## বহিঃসংযোগ
* Ijtihad against the Text
* Two Theories of Ijtihad
* An Introduction to Islamic Law by Joseph Schacht
* "Was the Gate of Ijtihad Closed" by Wael B. Hallaq
* A Detailed Q & A on Ijtihad
* Opening the doors of Ijtihad, essay by Fred Dallmayr on www.resetdoc.org

বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি পরিভাষা
বিষয়শ্রেণী:ইসলামি আইনের পরিভাষা
বিষয়শ্রেণী:ইসলামি দর্শন
বিষয়শ্রেণী:ইসলামি আইন
আল-কাকা ইবনে আমর আত-তামিমি

**আল কাকা ইবনে আমর আত তামিমি** () ছিলেন বনু তামিম গোত্রের ব্যক্তি| আহনাফ ইবনে কায়েসের সময়ে তিনি মুসলমান হন। ইয়ারমুকের যুদ্ধ এবং কাদিসিয়ার যুদ্ধে খালিদ বিন ওয়ালিদের নেতৃত্বে রাশিদুন সেনাবাহিনীর সেনাদলগুলোর একটির সেনাপ্রধান হিসেবে তিনি দায়িত্ব পালন করেন এবং দুটোতেই বিজয় অর্জন করেন। খলিফা থাকাকালে আবু বকর তাকে একবার একহাজার সৈন্যের সমতুল্য বলে প্রশংসা করেছিলেন। তাই তার পরবর্তী খলিফা উমর তাকে কাদিসিয়ার যুদ্ধে খালিদ বিন ওয়ালিদকে সাহায্য করার জন্য কিছু সংখ্যক দেহরক্ষীসহ পাঠান।

## আরও দেখুন
* কাদিসিয়ার যুদ্ধ
* জারির ইব্‌ন আতিয়াহ্‌ আল খাত্‌ফি

## তথ্যসূত্র

বিষয়শ্রেণী:৬৩৬-এ জন্ম
বিষয়শ্রেণী:ইসলামের ইতিহাস
বিষয়শ্রেণী:ইসলামে ধর্মান্তরিত
বিষয়শ্রেণী:মুসলিমদের পারস্য বিজয়
বিষয়শ্রেণী:মুসলিমদের সিরিয়া বিজয়
বিষয়শ্রেণী:খালিদ বিন ওয়ালিদের যুদ্ধ
বিষয়শ্রেণী:আরব সেনাপতি
বিষয়শ্রেণী:আরব-বাইজেন্টাইন যুদ্ধের আরব ব্যক্তি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:তাবেয়ী
বিষয়শ্রেণী:বনু তামিম
বিষয়শ্রেণী:সাহাবা
আইপিভি৪

**ইন্টারনেট প্রটোকল ভার্সন ৪** (**আইপিভি৪**) হল ইন্টারনেট প্রটোকল বা আইপির চতুর্থ সংস্করণ এবং এটিই ইন্টারনেটের বেশিরভাগ যোগাযোগে ব্যবহৃত হয়। অন্য একটি উন্নত সংস্করণ আইপিভি৬, বানানো হয়েছে এবং বিভিন্ন পর্যায়ে বাস্তবায়নে রয়েছে। আইপিভি৪ বর্ণনা করা হয়েছে আইইটিএফ প্রকাশনা আরএফসি ৭৯১ (সেপ্টেম্বর ১৯৮১) যা আগের আরএফসি ৭৬০ (১৯৮০) কে প্রতিস্থাপিত করেছে।
250px|কেন্দ্র|থাম্ব|আইপিভি৪ প্যাকেট
এটি হল একটি যোগাযোগবিহীন প্রটোকল প্যাকেট-সুইচড নেটওয়ার্কে ব্যবহারের জন্য। এটি সর্বোত্তম চেষ্টায় বিতরণের মডেলে কাজ করে। যাতে এটি বিতরন করার কোন নিশ্চয়তা দেয় না, এমনকি কোন সঠিক ধাপের নিশ্চয়তা বা প্রতিলিপির বিতরণকে এড়িয়ে যায় না। এই বৈশিষ্ট্য যাতে ডাটার শুদ্ধতা, ঠিক করা হয় উপরের স্তরের পরিবহন প্রটোকল যেমন ট্রান্সমিশন কন্ট্রোল প্রটোকল (টিসিপি) দিয়ে।

## সম্ভাষণ
আইপিভি৪ ৩২-বিট ঠিকানা ব্যবহার করে যা ঠিকানা স্থানকে সীমিত করে ৪ ২৯৪ ৯৬৭ ২৯৬ ঠিকানা।

## প্যাকেটের গঠন
একটি আইপি প্যাকেটে হেডার এবং ডাটা বিভাগ থাকে। একটি আইপি প্যাকেটে ডাটা চেকসাম বা কোন ফুটার থাকে না ডাটা বিভাগের পরে।
সাধারনত সংযোগ স্তরে আইপি প্যাকেট থাকে ফ্রেম আকারে সিআরসি ফুটার সহকারে। এই সিআরসি ফুটার বেশিরভাগ ভুল ধরে এবং সাধারণত এন্ড-টু-এন্ড টিসিপি স্তরে চেকসামগুলো অন্যান্য ভুলগুলো চিহ্নিত করে।

## আরও দেখুন
* Classful network
* Classless Inter-Domain Routing
* Internet Assigned Numbers Authority
* Legacy internet
* আইপিভি৬
* List of assigned /8 IPv4 address blocks
* আইপি প্রটোকল নম্বরের তালিকা
* Regional Internet Registry

## টীকা


## তথ্যসূত্র

## বহিঃসংযোগ

* RFC 791—Internet Protocol
* https://web.archive.org/web/20170920185613/http://www.iana.org/ — Internet Assigned Numbers Authority (IANA)
* http://www.networksorcery.com/enp/protocol/ip.htm  — IP Header Breakdown, including specific options
* RFC 3344 — IPv4 Mobility
* IPv6 vs. carrier-grade NAT/squeezing more out of IPv4
* RIPE report on address consumption as of October 2003
* Official current state of IPv4 /8 allocations, as maintained by IANA
* Dynamically generated graphs of IPv4 address consumption with predictions of exhaustion dates—Geoff Huston
* IP addressing in China and the myth of address shortage
* Countdown of remaining IPv4 available addresses (estimated)


বিষয়শ্রেণী:ইন্টারনেট প্রটোকলl
বিষয়শ্রেণী:ইন্টারনেট মান
বিষয়শ্রেণী:ইন্টারনেট স্তর প্রটোকল
বিষয়শ্রেণী:নেটওয়ার্ক লেয়ার প্রোটোকল
বিষয়শ্রেণী:যেসব নিবন্ধে ভিডিও ক্লিপ আছে
মুর্তজা খান

**মুর্তজা খান** (জন্ম: ১০ই অক্টোবর, ১৮৯৯) রাধনপুর রাজ্যে বাবি রাজবংশের দশম নবাব ছিলেন।

## সংক্ষিপ্ত জীবনী
মুর্তজা খান ১৮৯৯ খ্রিষ্টাব্দের ১০ই অক্টোবর রাধনপুর রাজ্যে জন্মগ্রহণ করেন। তার পিতার নাম ছিল জোরাওয়ার খান। তিনি রাধনপুর উচ্চ বিদ্যালয় এবং রাজকোটে অবস্থিত রাজকুমার কলেজে শিক্ষালাভ করেন। ১৯২৫ খ্রিষ্টাব্দের অক্টোবর মাসে তিনি পালনপুর রাজ্যের নবাব তালে মহম্মদ খানের জ্যেষ্ঠা কন্যা উমরাও বিবি সাহিবাকে বিবাহ করেন। ১৯২৯ খ্রিষ্টাব্দের ১২ই ডিসেম্বর তিনি রাধনপুর রাজ্যের নবম নবাব মহম্মদ জালালউদ্দীন খানের একমাত্র কন্যা মনভের বখতে সাহিবাকে বিবাহ করেন। ১৯৩৬ খ্রিষ্টাব্দের ৪ঠা ডিসেম্বর মহম্মদ জালালউদ্দীন খানের মৃত্যু হলে তিনি রাধনপুর রাজ্যের সিংহাসনে আরোহণ করেন। ১৯৪৮ খ্রিষ্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করলে তার নবাব পদের বিলুপ্তি ঘটে।

## তথ্যসূত্র

বিষয়শ্রেণী:রাধনপুরের নবাব
বিষয়শ্রেণী:১৮৯৯-এ জন্ম
২০১৪ বাংলাদেশ চ্যাম্পিয়নশিপ লিগ

**২০১৪ বাংলাদেশ চ্যাম্পিয়নশিপ লিগ** (পৃষ্টপোষকতা জনিত কারণে **প্রিমিয়ার ব্যাংক বাংলাদেশ চ্যাম্পিয়নশিপ লিগ** নামে পরিচিত) ২৬ ফেব্রুয়ারি ২০১৪ তারিখে শুরু হয়। যেখানে ৭টি দল হোম ও এওয়ে পদ্ধতিতে একে-অপরের সঙ্গে খেলে। রহমতগঞ্জ এমএফএস প্রতিযোগিতায় চ্যাম্পিয়ন হয়।

## অংশগ্রহণকারী দলসমূহ

নিম্নলিখিত ৭টি ক্লাব ২০১৪ মৌসুমের সময় বাংলাদেশ চ্যাম্পিয়নশিপ লিগে অংশ নেন।

* অগ্রনী ব্যাংক লিমিটেড স্পোর্টস ক্লাব, ঢাকা
* আরামবাগ ক্রীড়া সংঘ, ঢাকা
* বাড্ডা জাগরণী সংসদ, ঢাকা
* ফরাশগঞ্জ স্পোর্টিং ক্লাব, ঢাকা
* রহমতগঞ্জ এমএফএস, ঢাকা
* ভিক্টোরিয়া স্পোর্টিং ক্লাব, ঢাকা
* ওয়ারী ক্লাব, ঢাকা

এই মৌসুমে মোট ৩টি মাঠ খেলার জন্য বাফুফে নির্বাচিত করে। মাঠগুলি হল-
* বীরশ্রেষ্ঠ শহীদ সিপাহী মোস্তফা কামাল স্টেডিয়াম, ঢাকা
* বঙ্গবন্ধু জাতীয় স্টেডিয়াম, ঢাকা
*শহীদ মিরাজ-তপন স্টেডিয়াম, মানিকগঞ্জ

তবে মানিকগঞ্জে কোন খেলা অনুষ্ঠিত হয়নি।

## চূড়ান্ত অবস্থান

 

## তথ্যসূত্র

লিগ
বিষয়শ্রেণী:২০১৪ ঘরোয়া ফুটবল লিগ
বিষয়শ্রেণী:বাংলাদেশ চ্যাম্পিয়নশিপ লিগের মৌসুম
বাংলাদেশ চ্যাম্পিয়নশিপ লিগ

**বাংলাদেশ চ্যাম্পিয়নশিপ লিগ** (বিসিএল) বাংলাদেশে অনুষ্ঠিত নিয়মিত পেশাদার ফুটবল লিগ এবং বাংলাদেশে পেশাদার ফুটবল লিগের দ্বিতীয় স্তর। বাংলাদেশের ফুটবল লিগসমূহের স্তরবিন্যাসে বাংলাদেশ প্রিমিয়ার লিগ (বিপিএল)-এর পরে এই লিগের অবস্থান। প্রিমিয়ার লিগের মত এই লিগও বাংলাদেশ ফুটবল ফেডারেশন (বাফুফে)-এর পেশাদার লিগ কমিটি দ্বারা পরিচালিত হয়ে থাকে। বাংলাদেশে পেশাদার ফুটবলের পরিধি বৃদ্ধি, কাঠামো উন্নয়ন ও নতুন নতুন ক্লাবকে পেশাদার ফুটবল দল গঠনে আগ্রহী করার লক্ষ্যে বাফুফে ২০১২ সালে এই লিগ চালু করা হয়েছিল।

## ইতিহাস
বাংলাদেশ ফুটবল ফেডারেশন (বাফুফে) ২০০৭ সালে দেশের প্রথম পেশাদার ফুটবল লিগ চালু করে। ২০০৭-২০১০ পর্যন্ত দেশের একমাত্র পেশাদার লিগে অবনমনের নিয়ম না থাকায় নতুন ক্লাবের আগমন হচ্ছিল না; লিগটির মান নিম্নমুখী হচ্ছিল। এ পরিস্থিতিতে ২০১১ সালে পেশাদার ফুটবল লিগের দ্বিতীয় স্তর আয়োজনের সিদ্ধান্ত নেয় বাফুফে। ফলাফল সরূপ মার্চ, ২০১২ হতে প্রিমিয়ার লিগের সাথে সাত দল নিয়ে ২য় স্তরের এই পেশাদার লিগ প্রথম বারের মত চালু করা হয়। কক্স সিটি স্পোর্টিং ক্লাব প্রথম মৌসুমে চ্যাম্পিয়ন হয়। বাফুফের অন্তর্ভুক্তিমুলক নীতির কারণে পরবর্তী মৌসুম গুলিতে দলের সংখ্যা বাড়তে থাকে। সর্বশেষ ২০১৮-১৯ মৌসুমে এগারোটি দল অংশগ্রহণ করে।

২০১২ মৌসুমে শুধু চ্যাম্পিয়ন দলকে বিপিএল-এ উন্নীত হওয়ার সুযোগ রাখা হয়, পরবর্তী মৌসুম হতে চ্যাম্পিয়ন ও রানার্স-আপ দলকে বিপিএল-এ উন্নীত হওয়ার নিয়ম করা হয়। ২০১২ ও ২০১৫ মৌসুমে কোন দল অবনমিত হয়নি, বাদবাকী মৌসুমগুলিতে পয়েন্ট তালিকার সর্বশেষ  এক বা দুই দলকে নিচের স্তরের লিগে অবনমনের নিয়ম চালু রয়েছে। বাফুফে-এর অন্তর্ভুক্তিমুলক নীতির কারণে অংশগ্রহণকারী দলের সংখ্যা এখনো নির্দিষ্ট নয়। মৌসুমভেদে ২০১৯ পর্যন্ত বিসিএল-এ অংশগ্রহণকারী দলের সংখ্যা, বিপিএল-এ উন্নীত দলের সংখ্যা, অবনমিত দলের সংখ্যা নিম্নরূপঃ

২০১৫ মৌসুমে দশটি দল অংশ নেয়ার কথা থাকলেও শেষ পর্যন্ত আটটি দল অংশ নেয়। যাত্রাবাড়ী ও বাসাবো তরুণ সংঘ লিগ থেকে নাম প্রত্যাহার করে নেয়।

## বিজয়ীদের তালিকা
এখন পর্যন্ত চ্যাম্পিয়নরা হল:

## মোট চ্যাম্পিয়নশিপ

## পরিসংখ্যান এবং খেলোয়াড়
### সর্বোচ্চ গোলদাতা

## ভেন্যু
এই মৌসুমে মোট ২টি মাঠে খেলা হয়। মাঠগুলি হল-

* বীরশ্রেষ্ঠ শহীদ সিপাহী মোস্তফা কামাল স্টেডিয়াম, ঢাকা
* জাতীয় স্টেডিয়াম, ঢাকা

## পৃষ্ঠপোষক
প্রথম মৌসুম হতে বর্তমান(২০১৯)অবধি বাংলাদেশ চ্যাম্পিয়নশীপ লিগের পৃষ্ঠপোষকতা সংক্রান্ত তথ্যবলী নিম্নে দেয়া হলোঃ

## সম্প্রচার ও টেলিভিশন স্বত্ব
মে, ২০১৯ হতে আইএসপি-কে বাফুফে বিপিএল, বিসিএল সহ ঘরোয়া প্রতিযোগিতার স্বত্ব প্রদান করে, সে অনুযায়ী আইএসপি-এর সম্প্রচার সহযোগী বাংলা টিভি বিপিএল-এর খেলা সম্প্রচার শুরু করলেও অদ্যাবধি বিসিএল-এর খেলা সম্প্রচার করেনি। ২০১৯ সালের পূর্ব মৌসুমের খেলাও অদ্যাবধি কোন টেলিভিশন চ্যানেল অথবা ইলেক্ট্রনিক মিডিয়া প্রতিষ্ঠান সরাসরি সম্প্রচার করেনি। ২০১৯ সাল হতে বিসিএল-এর সকল ম্যাচ 'মাইকুজু' নামক একটি 'অনলাইন স্ট্রিমিং' সেবা প্রদানকারী প্লাটফর্মে সরাসরি সম্প্রচার করা হচ্ছে।

## তথ্যসূত্র

## বহিঃসংযোগ
* বাফুফে-এর মাইকুজু প্রোফাইল 

বিষয়শ্রেণী:এশিয়ার দ্বিতীয় স্তরের ফুটবল লিগ
বিষয়শ্রেণী:বাংলাদেশের ফুটবল প্রতিযোগিতা
বিষয়শ্রেণী:বাংলাদেশ চ্যাম্পিয়নশিপ লিগ
বিষয়শ্রেণী:বাংলাদেশের ফুটবল লিগ
বিষয়শ্রেণী:২০১২-এ বাংলাদেশে প্রতিষ্ঠিত
কুব্বাত আন নবী

**কুব্বাত আন নবী** () (**কুব্বাত জিব্রাইল** বলেও পরিচিত) জেরুসালেমের হারাম আল শরিফে অবস্থিত একটি গম্বুজ। এটি উসমানীয় আমলে নির্মিত হয়।

## ইতিহাস
১৫৩৮ সালে জেরুসালেমের উসমানীয় গভর্নর মুহাম্মদ বে এই গম্বুজ নির্মাণ করেন। ১৬২০ সালে তৎকালীন গভর্নর ফারুক বে তা সংস্কার করেন। এটি মুহাম্মদ (সঃ) স্মরণে নির্মিত হয়েছে। ১৮৪৫ সালে এতে কিছু অংশ যোগ করা হয়।

কিছু মুসলিম লেখকের মতে এই স্থানে মুহাম্মদ  অন্যান্য নবী ও ফেরেশতাদেরকে নিয়ে মিরাজের রাতে নামাজে ইমামতি করেছিলেন।

## স্থাপত্য
কুব্বাত আন নবী স্থাপনাটি অষ্টভুজাকার এবং এর আটটি স্তম্ভ ধূসর মার্বেলে নির্মিত। গম্বুজটি অর্ধবৃত্তাকার এবং তা সূচালো আর্চ দ্বারা ধরে রাখা হয়েছে। এর অলংকরণে লাল, কালো ও সাদা পাথর ব্যবহৃত হয়েছে। প্রাচীন মিহরাবটি মেঝেতে সাদা মার্বেল গেথে নির্মিত। এর পাশে লাল পাথর দিয়ে ঘিরে রাখা হয়েছে।

## তথ্যসূত্র

বিষয়শ্রেণী:হারাম আল শরিফ
বিষয়শ্রেণী:উসমানীয় স্থাপত্য
বিষয়শ্রেণী:আরবীয় স্থাপত্য
বিষয়শ্রেণী:ইসলামি স্থাপত্য
বিষয়শ্রেণী:উসমানীয় সাম্রাজ্যের ভবন ও স্থাপনা
বিষয়শ্রেণী:গম্বুজসহ ধর্মীয় ভবন ও স্থাপনা
নল-রাস্না

**নল-রাস্না** বা **বাঁশ অর্কিড** (), (বৈজ্ঞানিক নাম: ***Arundina graminifolia***), হচ্ছে ***Arundina*** গণের একমাত্র গৃহীত অর্কিড প্রজাতি। এই উষ্ণমণ্ডলীয় এশিয়ার প্রজাতিটি ভারত, শ্রীলঙ্কা, নেপাল, থাইল্যান্ড, মালয়েশিয়া, ভিয়েতনাম, সিঙ্গাপুর, চীন ও ইন্দোনেশিয়ায় বিস্তৃত প্রজাতি। এটি এখন ফিজি, ফরাসি পলিনেশিয়া, মাইক্রোনেশিয়া, পশ্চিম ভারতীয় দ্বীপপুঞ্জ, কোস্টারিকা, পানামা এবং হাওয়াই-তে প্রাকৃতিকভাবে জন্মে।
## বিবরণ
লম্বা ঘাসের মতো গাছ। পাতা লম্বাটে বাঁকা ও দ্বিসার। লম্বা ডাঁটার আগায় কয়েকটি বড় বড় রঙিন ফুল ফোটে। ফুল ৭-৮ সেমি চওড়া গোলাপি-বেগুনি। বৃতি ও দল অভিন্ন রঙের।
## চিত্রশালা

Arundina graminifolia (72) 1200.jpg
Arundina graminifolia (58) 1200.jpg
Arundina graminifolia (5) 1200.jpg


## তথ্যসূত্র

## বহিঃসংযোগ

বিষয়শ্রেণী:এশিয়ার উদ্ভিদ
বিষয়শ্রেণী:ফুল
বিষয়শ্রেণী:পাকিস্তানের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:অর্কিডিসি
বিষয়শ্রেণী:চীনের উদ্ভিদ
বিষয়শ্রেণী:ভারতের অর্কিড
বিষয়শ্রেণী:বাংলাদেশের অর্কিড
দ্বারভাঙা জেলা

থাম্ব|ললিত নারায়ণ মিথিলা বিশ্ববিদ্যালয়
**দ্বারভাঙা জেলা** (), (ضلع دربھنگہ)''' () হলো ভারতের বিহার রাজ্যের ৩৮টি জেলার অন্যতম। এই জেলার আয়তন ২২৭৯ বর্গকিলোমিটার।

## ইতিহাস
১৯৭৬ সালে দারভাঙ্গা এলাকা ভেঙে দুটি বিভাগ বানানো হয়; সেগুল হলও, মধুবানি জেলা ও সমস্তীপুর জেলা।

## ভূগোল
দারভাঙ্গা জেলার আয়তন , তুলনামূলকভাবে ইন্দোনেশিয়ার ইয়াপেন দ্বীপের সমান।

## তথ্যসূত্র

বিষয়শ্রেণী:বিহারের জেলা
বিষয়শ্রেণী:দারভাঙ্গা বিভাগ

বিষয়শ্রেণী:ভারতের সংখ্যালঘু ঘনীভূত জেলা
বিষয়শ্রেণী:দ্বারভাঙা জেলা
ইয়োসেফ ব্লক

**ইয়োসেফ ব্লক** () (১৪ সেপ্টেম্বর, ১৮৭১ - ১৪ ডিসেম্বর, ১৯৩৬) ছিলেন একজন জার্মান সমাজতান্ত্রিক সাংবাদিক। তিনি দীর্ঘদিন "Sozialistischen Monatshefte" পত্রিকার সম্পাদক ছিলেন। তিনি জার্মানির সমাজ-গণতান্ত্রিক দলের সবচেয়ে প্রভাবশালী ডানপন্থী ব্যক্তি ছিলেন।

ইয়োসেফ ব্লক পূর্ব প্রুশিয়ার একটি গোঁড়া ইহুদি পরিবারে জন্মেছিলেন। তিনি গ্রামের উচ্চ বিদ্যালয়ে লেখাপড়া করেন এবং কেনিসবার্গ ও বার্লিনে গণিত ও পদার্থবিদ্যায় উচ্চশিক্ষা গ্রহণ করেন। তিনি ডক্টরেট ডিগ্রিও অর্জন করেন। তিনি হেলেন জয় নামে একজনকে বিয়ে করেন।

রাজনৈতিকভাবে তিনি নিজেকে সমাজতান্ত্রিক হিসেবে দেখতেন। যদিও তিনি একজন সচেতন নাস্তিক ছিলেন। তিনি অবশ্য জায়নবাদেরও অণুসারি ছিলেন।
তিনি "সমাজতান্ত্রিক ছাত্র" নামে একটি গবেষণাপত্রের সম্পাদক ছিলেন। ১৮৯৫ সালে তিনি সমাজ গণতান্ত্রিক তাত্ত্বিক অঙ্গ গঠন করেন, যারা একটি "সমাজতন্ত্রী একাডেমীক্স" নামে ম্যাগাজিন প্রকাশ করত। ১৮৯৭ সালে তিনি "Sozialistischen Monatshefte" ত্যাগ করেন। এই অংশটি সংশোধনবাদের প্রধান মুখপত্র হয়ে গেছিল এবং দলের কমিটির নির্দেশ মানত না। পরে তার অংশটি ১৯৩৩ সালে প্রকাশক হয়ে যায়।

নাজি পার্টি ক্ষমতা দখলের পর তিনি প্রাগে অভিবাসন করেন। তিনি ১৯৩৬ সালের ১৪ ডিসেম্বর সেখানে মারা যান।

## তথ্যসূত্র

## বহিঃসংযোগ

বিষয়শ্রেণী:১৮৭১-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:ইহুদি সাম্যবাদী
বিষয়শ্রেণী:জার্মান ইহুদি
বিষয়শ্রেণী:জার্মান সাম্যবাদী
বিষয়শ্রেণী:জার্মান সমাজতন্ত্রী
বিষয়শ্রেণী:প্রাগে অভিবাসী
রায়পুর ইউনিয়ন, রায়পুর

**রায়পুর** বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।

## আয়তন
রায়পুর ইউনিয়নের আয়তন ৬.৬৭ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে ছোট ইউনিয়ন।

## জনসংখ্যা
রায়পুর ইউনিয়নের মোট জনসংখ্যা ১৫,৫১০ জন। এর মধ্যে পুরুষ ৭,৯৬১ জন এবং নারী ৭,৫৩৯ জন।

## অবস্থান ও সীমানা
রায়পুর উপজেলার উত্তরাংশে রায়পুর ইউনিয়নের অবস্থান। এ ইউনিয়নের পশ্চিমে দক্ষিণ চর আবাবিল ইউনিয়ন, দক্ষিণে চর মোহনা ইউনিয়ন, পূর্বে রায়পুর পৌরসভা, উত্তর-পূর্বে চর পাতা ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন অবস্থিত।

## ইতিহাস
১৯৯৭ সালে চর পাতা ইউনিয়ন ভাগ হয়ে তার কিছু অংশ রায়পুর পৌরসভার সাথে যুক্ত হয় এবং বাকি অংশ নিয়ে ১০নং রায়পুর ইউনিয়ন এবং ৫নং চর পাতা ইউনিয়ন নামে দুটি আলাদা ইউনিয়ন গঠন করা হয়।

## প্রশাসনিক কাঠামো
রায়পুর ইউনিয়ন রায়পুর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা
রায়পুর ইউনিয়নের সাক্ষরতার হার ৫২%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৪টি সরকারি প্রাথমিক বিদ্যালয় এবং ৩টি কিন্ডারগার্টেন রয়েছে।

## শিক্ষা প্রতিষ্ঠান
১. শায়েস্তা নগর ইসলামিয়া দাখিল মাদ্রাসা

২. জনকল্যাণ বহুমুখী উচ্চ বিদ্যালয়

৩. দেবীপুর সরকারি প্রাথমিক বিদ্যালয় 

৪. মিতালী বাজার মডেল একাডেমী  

৫. কাজীর চর সরকারি প্রাথমিক বিদ্যালয় 

৬. চরপলোয়ান সরকারি প্রাথমিক বিদ্যালয়

৭.  নাফিতের সরকারি প্রাথমিক বিদ্যালয়

## যোগাযোগ ব্যবস্থা

## খাল ও নদী

## হাট-বাজার
১. রায়বাহাদুর হাট

২. চালতাতলী বাজার

৩. সোলাখালী বাজার

## দর্শনীয় স্থান

## উল্লেখযোগ্য ব্যক্তি

## আরও দেখুন
* রায়পুর উপজেলা
* রায়পুর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:রায়পুর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
জান্নাতুল মুয়াল্লা

**জান্নাতুল মুয়াল্লা** ( **جنة المعلى** - *Garden of the Mualla* ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ  সা.এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।

## ইতিহাস

হিজরতের পূর্বে মুহাম্মদ (স.)  এর অনেক আত্মীয়কে এখানে দাফন করা হয়েছে। বিখ্যাত কবরগুলোর উপর বিভিন্ন সময় গম্বুজ ও স্থাপনা নির্মিত হয়েছিল। পরবর্তীতে সৌদি আরব সরকার তা ধ্বংস করে দেয়।

## সমাহিত গুরুত্বপূর্ণ ব্যক্তিগণ
এখানে সমাহিত গুরুত্বপূর্ণ ঐতিহাসিক ব্যক্তিগণের মধ্যে রয়েছেন,
*আবু তালিব ইবনে আবদুল মুত্তালিব, মুহাম্মদ (স.) এর চাচা ও আকিল, জাফর, আলী র পিতা
*আবদে মানাফ, মুহাম্মদ (স.)  এর প্রপ্রপিতামহ
*হাশিম ইবনে আবদে মানাফ, মুহাম্মদ (স.)  এর প্রপিতামহ
*আবদুল মুত্তালিব, মুহাম্মদ (স.)  এর এর দাদা (পিতামহ)
*কাসিম ইবনে মুহাম্মাদ মুহাম্মদ (স.) এবং খাদিজা বিনতু খুওয়াইলিদ এর প্রথম সন্তান
*খাদিজা বিনতে খুওয়াইলিদ, মুহাম্মদ (স.)  এর প্রথম স্ত্রী
*আবু তুরাব আল জাহিরি, ২০ শতকের মুসলিম ধর্মতাত্ত্বিক
*মুহাম্মদ আলাউয়ি আল মালিকি, ২০ শতকের মুসলিম ধর্মতাত্ত্বিক

## ধ্বংস
১৯২৫ সালে আবদুল আজিজ ইবনে সৌদের শাসনামলে জান্নাতুল মুয়াল্লার মাজারগুলো ধ্বংস করা হয়। একই বছর জান্নাতুল বাকির মাজারগুলোও ধ্বংস করা হয়। এসময় বহির্বিশ্বের মুসলিম সম্প্রদায় প্রতিবাদ জানালেও এসব ধ্বংস করে ফেলা হয়।

## আরও দেখুন
* জান্নাতুল বাকি
* বাব আল-সাগির
* সুন্নি ইসলামের পবিত্র স্থান

## তথ্যসূত্র

* History of the graveyard of Jannatul Baqi (Madina) & Jannatul Mualla (Makkah)

বিষয়শ্রেণী:সৌদি আরবের কবরস্থান
বিষয়শ্রেণী:মক্কা
বিষয়শ্রেণী:জান্নাত
হারাম

**হারাম** () একটি ইসলামি পরিভাষা। এ দ্বারা নিষিদ্ধ কাজ বোঝানো হয়। মন্দ কাজসমূহের মধ্যে হারামকে সবচেয়ে গুরুতর হিসেবে বিবেচনা করা হয়। যদি কোনো কাজ হারামের মধ্যে পড়ে তবে তা যেকোনো ভালো উদ্দেশ্যেই করা যায় না। তবে ব্যক্তি নিরূপায় হয়ে হারাম কাজ করলে তা পাপ হিসেবে গণ্য হয় না। হারাম বিষয়ে কুরআন ও হাদিসে উল্লেখ রয়েছে। এছাড়া কিছু হারাম বিষয় ইজতিহাদের মাধ্যমে নির্ধারিত হয়। এসকল ক্ষেত্রে বিভিন্ন মাজহাবে নিয়মের পার্থক্য হতে পারে।

## বর্ণনা
হারাম কাজ সর্বাবস্থায় নিষিদ্ধ। কতিপয় হারাম কাজের জন্য শরিয়া কর্তৃক শাস্তি নির্ধারিত রয়েছে। এছাড়া ইসলাম অনুযায়ী হারামে লিপ্ত ব্যক্তির জন্য মৃত্যু পরবর্তী সময়ে শাস্তির কথা বলা আছে। হারাম কাজের মধ্যে রয়েছে মানুষ হত্যা, চুরি-ডাকাতি, মদ্যপান, সুদের লেনদেন, ঘুস আদানপ্রদান, ধর্ষণ, ব্যভিচার, মৃত পশুপাখির মাংস খাওয়া প্রভৃতি।

## আরও দেখুন
* হালাল
* মাকরুহ
* শরিয়া
* আহকাম

## তথ্যসূত্র

## বহিঃসংযোগ

বিষয়শ্রেণী:ইসলামি পরিভাষা
বিষয়শ্রেণী:আরবি শব্দ ও বাক্যাংশ
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইনের পরিভাষা
ড্রিমক্যাচার

right|thumb|ড্রিমক্যাচার

কিছু-কিছু নেটিভ আমেরিকান সংস্কৃতির মধ্যে, **ড্রিমক্যাচার** (বা **ড্রিম ক্যাচার**, ); উইলো হুপের উপর ভিত্তি করে একটি হস্তনির্মিত বস্ত, যা শিথিল নেট বা ওয়েব দ্বারা বোনা হয়। ড্রিমক্যাচার সাধারনত পালক, পুঁতি এধরনের ভক্তিমূলক উপাদান নিয়ে সজ্জিত করা হয়।

## উৎপত্তি
ড্রিমক্যাচারের উৎপত্তি হয়েছিলো ওজিব্ওয়ে সম্প্রদায়ের মধ্যে এবং পরবর্তিতে অসবর্ণ বিবাহ ও বাণিজ্যের মাধ্যমে প্রতিবেশী দেশে এ সংস্কৃতি গ্রহণ হরা হয়ে থাকে। ১৯৬০ এবং ১৯৭০-এর দশকের প্যান-ইন্ডিয়ান আন্দোলনের পর, এটি বিভিন্ন জাতির নেটিভ আমেরিকানদের দ্বারা গৃহীত হয়েছে। অনেক ক্ষেত্রে, **ড্রিমক্যাচার** বিভিন্ন ভারতীয় জাতির মধ্যে ঐক্যের প্রতীক হিসেবে বিবেচিত হয়।

## আরো দেখুন
* ঈশ্বরের চোখ

## তথ্যসূত্র

## বহিঃসংযোগ

* ভারতীয় কলা এবং হস্তশিল্প আইন ১৯৯০

বিষয়শ্রেণী:স্বপ্ন
বিষয়শ্রেণী:মাকড়সা
বিষয়শ্রেণী:তাবিজ
বিষয়শ্রেণী:নেটিভ আমেরিকান সংস্কৃতি
বিষয়শ্রেণী:নেটিভ আমেরিকান শিল্প
বিষয়শ্রেণী:আমেরিকান ভারতীয় প্রত্নসম্পদ
বিষয়শ্রেণী:ধর্মতত্ত্বে স্বপ্ন
বিষয়শ্রেণী:দ্রব্য যা শয়তান থেকে রক্ষা করে বলে বিশ্বাস করা হয়
ইয়াসির শাহ

**ইয়াসির শাহ** (; জন্ম: ২ মে, ১৯৮৬) খাইবার পাখতুনখোয়া প্রদেশের সোয়াবি জেলায় জন্মগ্রহণকারী পাকিস্তানের আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ইয়াসির মূলতঃ লেগ ব্রেক স্পিন, ফ্লিপার ও গুগলি বোলিং করে থাকেন। এছাড়াও তিনি ডানহাতে ব্যাটিংয়ে পারদর্শী।

## খেলোয়াড়ী জীবন
১৪ সেপ্টেম্বর, ২০১১ তারিখে জিম্বাবুয়ে সফরে অনুষ্ঠিত তৃতীয় একদিনের আন্তর্জাতিকে অভিষিক্ত হন। খেলায় ১০ ওভার বোলিং করে ৫১ রান দিয়ে জিম্বাবুয়ের উদ্বোধনী ব্যাটসম্যান ভুসি সিবান্দা ও উইকেট-রক্ষক তাতেন্দা তাইবু'র উইকেট পান।

২২ অক্টোবর, ২০১৪ তারিখে সংযুক্ত আরব আমিরাতে অনুষ্ঠিত টেস্ট খেলায় অস্ট্রেলিয়ার বিপক্ষে টেস্ট অভিষেক ঘটে তার। ঐ টেস্ট সিরিজে লেগ স্পিন যাদুকর শেন ওয়ার্নের কাছ থেকে আশীর্বাদ পেয়েছেন তিনি। শ্রীলঙ্কা সফরে পাকিস্তানি বোলারদের মধ্যে দ্রুততম সময়ে ৫০-উইকেট পান।

২০১৫ সালের বিশ্বকাপে খেলার জন্য পাকিস্তান ক্রিকেট বোর্ড কর্তৃক জানুয়ারি, ২০১৫ সালে নিষিদ্ধ ঘোষিত অফ-স্পিনার সাঈদ আজমলের পরিবর্তে তাকে অন্তর্ভুক্ত করা হয়।

## ঘরোয়া ক্রিকেট
ঘরোয়া প্রথম-শ্রেণীর ক্রিকেটে খাইবার-পাখতুনখোয়া ক্রিকেট দল, অ্যাবোটাবাদ রাইনোজ, পাকিস্তান কাস্টমস ক্রিকেট দল ও সুই নর্দার্ন গ্যাস পাইপলাইন্স লিমিটেডের পক্ষে প্রতিনিধিত্ব করেন। এছাড়াও, পাকিস্তান এ-ক্রিকেট দলের পক্ষেও ক্রিকেট খেলেছেন ইয়াসির।

## অর্জনসমূহ
১৮ জুলাই, ২০১৬ তারিখে আইসিসি প্রণীত র‌্যাঙ্কিংয়ে বিশ্বের ১নং টেস্ট বোলার হিসেবে তালিকাভূক্ত হন। তিনি ইংল্যান্ডের জেমস অ্যান্ডারসনকে হটিয়ে এ সাফল্য পান। ২০০৫ সালে অস্ট্রেলীয় লেগ স্পিনার শেন ওয়ার্ন এবং ডিসেম্বর, ১৯৯৬ সালে মুশতাক আহমেদের পর এ তালিকার শীর্ষস্থানে আসেন।

## তথ্যসূত্র

## বহিঃসংযোগ
* Cricinfo

বিষয়শ্রেণী:পাকিস্তানি ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:বিশ্বের ১নং ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:পাকিস্তান কাস্টমসের ক্রিকেটার
বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার
বিষয়শ্রেণী:পশতু ব্যক্তি
বিষয়শ্রেণী:সোয়াবি জেলার ব্যক্তি
বিষয়শ্রেণী:অ্যাবোটাবাদের ক্রিকেটার
বিষয়শ্রেণী:ক্রিকেটে নিষিদ্ধ মাদক গ্রহণকারী
বিষয়শ্রেণী:নিষিদ্ধ মাদক গ্রহণকারী পাকিস্তানি ক্রীড়াবিদ
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:পাকিস্তানি ক্রিকেটে ডোপিং মামলা
বিষয়শ্রেণী:ব্রিসবেন হিটের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:খাইবার পাখতুনখোয়া থেকে আগত ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
লেগ ব্রেক

**লেগ ব্রেক** বা **লেগ স্পিন** ডেলিভারি হচ্ছে ক্রিকেট খেলায় একধরনের বল নিক্ষেপ। একজন ডানহাতি বোলার কর্তৃক ডানহাতি ব্যাটসম্যানকে উদ্দেশ্য করে ছোড়া বল যা সচরাচর লেগ সাইড থেকে অফ সাইডের দিকে যায় অর্থাৎ বলটি ব্যাটসম্যান থেকে দূরে নিক্ষেপ করা হয়। যিনি এ ধরনের বল নিক্ষেপ করে থাকেন, তিনি ডানহাতি লেগ স্পিন বোলার নামে পরিচিতি পান।

লেগ ব্রেক বোলিং করার জন্য সংশ্লিষ্ট বোলার ক্রিকেট বলকে হাতের তালুতে সবগুলো আঙ্গুল দিয়ে জড়িয়ে রাখেন। বল নিক্ষেপণের সময় হাতের কব্জিকে বামদিকে ঘোরানো হয়। অনামিকার সাহায্যে বলকে ভর দিয়ে ঘড়ির কাঁটার বিপরীত দিকে স্পিন করানো হয়। এরফলে বলটি পিচে বাউন্স খেয়ে কাঙ্ক্ষিত লক্ষ্যে অগ্রসর হয়। বোলারের দৃষ্টিতে তা বামদিকে হলেও ব্যাটসম্যানের ক্ষেত্রে তা ডান দিক থেকে মোকাবেলা করার সুযোগ থাকে। লেগ সাইড থেকে স্পিন করায় এটি লেগ ব্রেক নামে অভিহিত। এর অর্থ হলো - পায়ের দিক থেকে এটি উইকেট ভাঙ্গতে সক্ষম। বল পিচে ফেললেই অধিকাংশ ক্ষেত্রে বাঁক নেয়।

অধিকাংশ ক্ষেত্রেই একজন লেগ স্পিন বোলার সঠিক নিশানায় লেগ ব্রেক বল ছুঁড়ে থাকেন। এতে সাইড স্পিন ও টপ স্পিনের মিশেল থাকে।

লেগ ব্রেককে অন্যতম কঠিন ধরনের স্পিন ডেলিভারি হিসেবে বিবেচনা করা হয়ে থাকে। বিশেষ করে ডানহাতি ব্যাটসম্যান জন্য এ ধরনের বল মোকাবেলা করা বেশ কষ্টসাধ্য। কারণ, বল ব্যাটসম্যানের শরীর থেকে বেশ দূরে থাকে। এর মানে হলো যে, হিসাব-নিকাশে কোন ভুল হলে বল ব্যাটের বহিরাংশ স্পর্শ করে উইকেট-কিপার কিংবা স্লিপ ফিল্ডারের হাতে ক্যাচে রূপান্তর ঘটবে।

অস্ট্রেলিয়ার সাবেক লেগস্পিনার শেন ওয়ার্ন কে সর্বকালের সেরা লেগব্রেক বোলার হিসেবে বিবেচনা করা হয়।

## উল্লেখযোগ্য লেগব্রেক বোলার
#শেন ওয়ার্ন
#শহীদ আফ্রিদি
#আদিল রশিদ
#রশীদ খান

## আরও দেখুন
* বোলিং
* অফ ব্রেক
* ব্যাটসম্যান
* উইকেট-কিপার
* ফ্লিপার

বিষয়শ্রেণী:ক্রিকেটে বল ছোড়া
বিষয়শ্রেণী:ক্রিকেট পরিভাষা
বিষয়শ্রেণী:ক্রিকেটে বোলিং কৌশল
সফটওয়্যার প্রকৌশল

**সফটওয়্যার প্রকৌশল** এক ধরনের প্রকৌশল, যেটি সফটওয়ার নকশা, উন্নয়ন এবং রক্ষণাবেক্ষণ বিষয়ক।

ব্যবসা, বেসরকারী চাকরি ও সরকারি চাকরি এক একটি পেশা ঠিক তেমন ভাবে সফটওয়্যার প্রকৌশল একটি পেশা।একজন সফটওয়্যার প্রকৌশলী সফটওয়্যার প্রকৌশল পদ্ধতি ব্যবহার করে সফটওয়্যার তৈরী করে অর্থ উপার্জন করে থাকে।

**সফটওয়্যার প্রকৌশল**-এর প্রচলিত সংজ্ঞাগুলো হচ্ছেঃ

* "গবেষণা, নকশা, বিকাশ, এবং অপারেটিং সিস্টেম-ভিত্তিক সফটওয়্যার পরীক্ষা, কম্পাইলার, এবং নেটওয়ার্ক বণ্টন সফটওয়্যার, যা চিকিৎসা, শিল্প, সেনাবাহিনী, যোগাযোগ, বিমান চালনা, বাণিজ্যিক, বৈজ্ঞানিক, এবং সাধারণ কম্পিউটিং অ্যাপ্লিকেশনের জন্য ব্যবহার করা";
* "বৈজ্ঞানিক ও প্রযুক্তিগত জ্ঞানের পদ্ধতিগত প্রয়োগ, পদ্ধতি, এবং নকশার অভিজ্ঞতা, প্রয়োগ, পরীক্ষা এবং সফটওয়্যার ডকুমেন্টেশন";
* "সফটওয়্যার -এর নিয়মতান্ত্রিক প্রয়োগ, সুশৃঙ্খল, গণনীয় পদ্ধতির প্রয়োগের মাধ্যমে উন্নয়ন, পরিচালনা, এবং রক্ষণাবেক্ষণ";
* "সফটওয়্যার উৎপাদনে সংশ্লিষ্ট সকল বিষয়ে একটি ইঞ্জিনীরিং শাখা";
* এবং " একটি প্রতিষ্ঠিত এবং সুস্পষ্ট প্রকৌশল নীতিমালা, যার মাধ্যমে সুলভে প্রাপ্ত সফটওয়ার, যেটি বিশ্বস্ত এবং বাস্তব যন্ত্রে দক্ষতার সঙ্গে কাজ করে।"
*কম খরচে, সহজ ভাবে, কম সময়ে, গ্রহণযোগ্য ও নির্ভুল ভাবে সফটওয়্যার তৈরী করার পদ্ধতিকে সফটওয়্যার প্রকৌশল বলা হয়।

thumb|300px|right|একজন সফটওয়্যার প্রকৌশলী জাভা কোড লিখছেন।

## তথ্যসূত্র

## অতিরিক্ত সূত্র
*
*

## আরো পড়ুন
* 
*
*
*
*

## বহিঃসংযোগ
* Guide to the Software Engineering Body of Knowledge 
* ওপেন সিস্টেম ইঞ্জিনিয়ারিং এবং সফটওয়্যার ডেভেলপমেন্ট লাইফ সাইকল ফ্রেমওয়ার্ক  OpenSDLC.org  একটি একত্রিত ক্রিয়েটিভ কমন্স SDLC
* সফটওয়্যার ইঞ্জিনিয়ারিং ইনস্টিটিউট, কার্নেগি মেলন বিশ্ববিদ্যালয়
* সফটওয়্যার ইঞ্জিনিয়ারিং শিখুন সফটওয়্যার ইঞ্জিনিয়ারিং সোসাইটি

বিষয়শ্রেণী:সফটওয়্যার প্রকৌশল
বিষয়শ্রেণী:প্রকৌশল নিয়মানুবর্তিতা
বিষয়শ্রেণী:প্রকৌশলের শাখা
আগ্রাবাদ মহিলা কলেজ

**আগ্রাবাদ মহিলা কলেজ** বাংলাদেশের চট্টগ্রাম জেলার ডবলমুরিং থানার অর্ন্তগত আগ্রাবাদ এলাকায় অবস্থিত একটি বেসরকারি নারী-শিক্ষাপ্রতিষ্ঠান।

## ইতিহাস
আগ্রাবাদ মহিলা কলেজ, ফেব্রুয়ারি ১২, ১৯৯৮ সালে আগ্রাবাদের সিডিএ আবাসিক এলাকায় প্রতিষ্ঠিত হয়।

## আরো দেখুন
* চট্টগ্রামের কলেজসমূহের তালিকা
* আগ্রাবাদ

## তথ্যসূত্র

## বহিঃসংযোগ

* 

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:১৯৮৮-এ বাংলাদেশে প্রতিষ্ঠিত
বিষয়শ্রেণী:১৯৮৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:আগ্রাবাদ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সদরঘাট, চট্টগ্রাম

**সদরঘাট** বাংলাদেশের চট্টগ্রাম জেলার সদরঘাট সড়কের পাশ্ববর্তী এলাকায় কর্ণফুলী নদীর তীরে অবস্থিত নদীবন্দর। এটি সদরঘাট থানার অন্তর্গত। এটি চট্টগ্রাম শহরের দুটি নদীবন্দরের মধ্যে অন্যতম, অন্যটি হল মাঝির ঘাট। এখানে লঞ্চ ও স্টিমার টার্মিনাল রয়েছে। মূলত সন্দ্বীপ, কুতুবদিয়া, মহেশখালী প্রভৃতি নিকটবর্তী দ্বীপ হতে নিয়মিত লঞ্চ ও স্টিমার যাতায়াত এবং পণ্য পরিবহনের জন্য এটি গুরত্ববহ স্থান। এছাড়াও এখানে চট্টগ্রাম বন্দরের লাইটারেজ জেটি অবস্থিত।

## আরও দেখুন
* চট্টগ্রাম বন্দর
* নদীবন্দর

## তথ্যসূত্র

বিষয়শ্রেণী:কর্ণফুলী নদী
বিষয়শ্রেণী:চট্টগ্রামের স্থান
বিষয়শ্রেণী:বাংলাদেশের নদী বন্দর
সদরঘাট থানা

**সদরঘাট** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## আয়তন
সদরঘাট থানার মোট আয়তন ৫ বর্গ কিলোমিটার।

## প্রতিষ্ঠাকাল
২০১৩ সালের ৩০ মে কোতোয়ালী থানা ও ডবলমুরিং থানা থেকে কিছু অংশ নিয়ে সদরঘাট থানা গঠন করা হয়।

## জনসংখ্যা
প্রতিষ্ঠাকালীন সময় থেকে সদরঘাট থানার আওতাধীন এলাকার জনসংখ্যা ৩ লক্ষ ১০ হাজার।

## অবস্থান ও সীমানা
চট্টগ্রাম সিটি কর্পোরেশনের মধ্যভাগে সদরঘাট থানার অবস্থান। এর পূর্বে বাকলিয়া থানা, উত্তরে কোতোয়ালী থানা, পশ্চিমে ডবলমুরিং থানা এবং দক্ষিণে কর্ণফুলী নদী ও কর্ণফুলী থানা অবস্থিত।

## প্রশাসনিক এলাকা
সদরঘাট থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ২৯নং পশ্চিম মাদারবাড়ী ওয়ার্ড
* ৩০নং পূর্ব মাদারবাড়ী ওয়ার্ড
* ৩১নং আলকরণ ওয়ার্ডের দক্ষিণাংশ
* ৩৩নং ফিরিঙ্গি বাজার ওয়ার্ড
* ৩৪নং পাথরঘাটা ওয়ার্ডের দক্ষিণাংশ

## সংসদীয় আসন

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলা
সোহেল খান (ক্রিকেটার)

**সোহেল খান** (; জন্ম: ৬ মার্চ, ১৯৮৪) খাইবার পাখতুনখোয়া এলাকার মালাকান্দে জন্মগ্রহণকারী পাকিস্তানের ক্রিকেটার। পাকিস্তান ক্রিকেট দলের পক্ষে আন্তর্জাতিক ক্রিকেট খেলছেন তিনি। ডানহাতি ফাস্ট বোলার সোহেল ডানহাতে ব্যাটিংয়েও পারদর্শী। ঘরোয়া ক্রিকেটে করাচি ডলফিন্স, প্যাট্রন্স একাদশ, সিন্ধ, সুই সাউদার্ন গ্যাস কর্পোরেশন দলে প্রতিনিধিত্ব করছেন।

## ঘরোয়া ক্রিকেট
২০০৭-০৮ মৌসুমে এসএসজিসি দলের পক্ষে ঘরোয়া প্রথম-শ্রেণীর ক্রিকেটে অভিষেক ঘটে তার। কায়েদ-ই-আজম ট্রফিতে পাকিস্তান কাস্টমস দলের বিপক্ষে প্রথম ইনিংসে বল ছুড়ে ২৫ ওভারে ৫৯ রান খরচায় ৫ উইকেট শিকার করেন। দ্বিতীয় ইনিংসেও ২৩ ওভারের বিনিময়ে ৭৫ রানে ৫ উইকেট নেন। এরফলে অভিষেক খেলায় তিনি দশ উইকেট লাভ করেন। করাচির আসগর আলী শাহ স্টেডিয়ামে ওয়াপদা'র বিপক্ষে প্রতিযোগিতার চূড়ান্ত খেলায় ৫২.৫ ওভারে ১৬/১৮৯ লাভ করেন। এরফলে তিনি ফজল মাহমুদের গড়া দীর্ঘদিনের ঘরোয়া ক্রিকেটে সেরা বোলিং রেকর্ড ভেঙ্গে সকলের দৃষ্টি কাড়েন। প্রতিযোগিতায় তিনি ৬৫ উইকেট নিয়ে শীর্ষ উইকেট সংগ্রাহকের ভূমিকায় অবতীর্ণ হন। ১৮.৪৩ গড়ে আটবার ৫-উইকেট ও দুইবার দশ উইকেট পান।

## আন্তর্জাতিক ক্রিকেট
৩০ জানুয়ারি, ২০০৮ তারিখে ফয়সালাবাদে অনুষ্ঠিত একদিনের আন্তর্জাতিক ক্রিকেটে সফরকারী জিম্বাবুয়ের বিপক্ষে পাঁচটি খেলার ওডিআই সিরিজের চতুর্থ খেলায় অভিষেক ঘটে তার। নিষ্প্রাণ উইকেটে ৭ ওভার ৩৮ রান দিয়ে একমাত্র উইকেট পান। পরবর্তীতে এপ্রিল, ২০০৮ সালে সফরকারী বাংলাদেশ দলের বিপক্ষে প্রথম খেলায় কোন উইকেট না পেলেও দ্বিতীয় খেলায় তিন উইকেট তুলে নেন।

৭ জানুয়ারি, ২০১৫ তারিখে পিসিবি'র প্রধান দল নির্বাচক মইন খান ২০১৫ সালের ক্রিকেট বিশ্বকাপে সোহেল খানসহ ১৫-সদস্যের নাম ঘোষণা করেন। ২০১১ সালের পর থেকে আন্তর্জাতিক খেলা থেকে দূরে থাকা স্বত্ত্বেও পাকিস্তান দলের অন্যতম সদস্য মনোনীত হন তিনি। কিন্তু ২০১৪ মৌসুমে ঘরোয়া ক্রিকেটে দূর্দান্ত ক্রীড়া প্রদর্শন ও পাকিস্তানের দ্রুততম বোলারদের একজন হওয়ায় তিনি এ সুযোগ লাভ করেন।

## তথ্যসূত্র

## বহিঃসংযোগ
*Sohail Khan – Cricinfo player profile
*Rashid Latif Cricket Academy

বিষয়শ্রেণী:পাকিস্তানি ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:পশতু ব্যক্তি
বিষয়শ্রেণী:ফেডারেল এরিয়াজের ক্রিকেটার
বিষয়শ্রেণী:সুই সাউদার্ন গ্যাস কোম্পানির ক্রিকেটার
বিষয়শ্রেণী:সিন্ধুর ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি জেব্রাসের ক্রিকেটার
বিষয়শ্রেণী:করাচি ডলফিন্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:খাইবার পাখতুনখোয়া থেকে আগত ক্রিকেটার
বিষয়শ্রেণী:মুলতান সুলতান্সের ক্রিকেটার
হেমন্ত সেন

**হেমন্ত সেন**  ছিলেন বাংলার হিন্দু সেন রাজবংশের প্রতিষ্ঠাতা। তিনি সেন বংশের মূল প্রতিষ্ঠাতা "সামন্ত সেনের" পুত্র। সামন্ত সেন *রাজা উপাধি* ধারণ করেননি, কিন্তু তার পুত্র হেমন্ত সেন স্বাধীন সেন রাজ্য প্রতিষ্ঠা করে প্রথম ‘মহারাজা’ উপাধি ধারণ করেন।

## জীবনী
হেমন্ত সেন এক হিন্দু ব্রাহ্মণ পরিবারে জন্মগ্রহণ করেছিলেন। তাদের পরিবার বাংলা থেকে দক্ষিণ ভারতের কর্ণাটকে গিয়েছিল। তারা রাঢ় অঞ্চলে  ফিরে এসেছিলেন। তারা ব্রহ্মক্ষত্রিয় বর্ণের অন্তর্ভুক্ত ছিলেন।

পাল সাম্রাজ্যের দুর্বল হওয়ার ফলে তিনি রাঢ় শাসন ভার লাভ করেন। তাকে পাল সম্রাটকে রক্ষার দ্বায়িত্বও  দেওয়া হয়েছিল। তিনি  ১০৭০ থেকে ১০৯৬  পর্যন্ত এই ভূমিকা পালন করেছিলেন। তাঁর পুত্র বিজয় সেন তাঁর পরে  রাজত্ব করেছিলেন। 

## আরো দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:সেন রাজবংশ
বিষয়শ্রেণী:নবদ্বীপ
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:বাংলার শাসক
বিষয়শ্রেণী:১২০৬-এ মৃত্যু
বিষয়শ্রেণী:প্রতিষ্ঠাতা রাজশাসক
বিষয়শ্রেণী:বাঙালি হিন্দু
শোগো ইয়ামাগুচি

হলেন একজন জাপানি অভিনেতা। ভি সিনেমায় অভিনয়ের মাধ্যমে অভিনেতা হিসেবে ২০০১ সালে তার অভিষেক হয়। ২০০৩ সালে আজুমি নামক জাপানি চলচ্চিত্রে এবং ২০০৬ সালে তিনি তোকুসাৎসু টেলিভিশন সিরিজ  *[[মাদান সানকি রিউকেন্ডো]]* এর প্রধান চরিত্রে অভিনয় করেন। ''

## তথ্যসূত্র

## বহিঃসংযোগ

*
*Official profile  Sun Music Brain (in Japanese)

বিষয়শ্রেণী:জীবিত ব্যক্তি

বিষয়শ্রেণী:১৯৮৩-এ জন্ম
বিষয়শ্রেণী:জাপানি অভিনেতা